અમદાવાદ: પાસના રાષ્ટ્રીય કન્વીનર હાર્દિક પટેલે ગઇ કાલે અમરેલીમાં જાહેર સભાને સંબોધતી વખતે અમરેલીના કોંગ્રેસના ઉમેદવાર પરેશ ધાનાણીને મુખ્યપ્રધાનપદના ઉમેદવાર તરીકે જાહેર કરતાં રાજકીય વર્તુળોમાં ચર્ચા ઊઠી છે. કેટલાક કોંગ્રેસના અગ્રણીઓમાં પણ છૂપો ગણગણાટ ફેલાયો છે, જોકે આ અંગે કોંગ્રેસના રાષ્ટ્રીય પ્રવક્તા અને વરિષ્ઠ નેતા શક્તિસિંહ ગોહિલને પૂછતાં તેઓ કહે છે કે લોકશાહીમાં કોઇને પણ પોતાનો અભિપ્રાય વ્યક્ત કરવાની છૂટ છે.